Nafarroako Parlamentuko Mahaiak, 2020ko maiatzaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Mena Blasco jaunak aurkeztutako galdera, osasun krisiak Miguel Indurain fundazioaren laguntzen kasuan duen eraginari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko maiatzaren 11n

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikita dagoen Carlos Mena Blasco jaunak, Legebiltzarreko Erregelamenduak ezarritakoaren babesean, honako galdera hau egiten du, Kultura eta Kiroleko kontseilariak Osoko Bilkuran ahoz erantzun dezan:

Koronabirusaren krisiak zuzenean eragin die kirolari berari eta kirolari profesionalei: lehiaketak bertan behera geratu dira, instalazioak itxi dira, entrenatzeari utzi diote... Gainera, alarma egoerak berekin ekarri du izapideak bertan behera gelditzea eta geroratzeak, eta horrek areagotu egin du lortutako emaitzen araberako bekak jasotzen dituzten errendimendu handiko kirolarien ziurgabetasuna eta kezka.

Hori dela-eta:

Osasun krisi honek zer eragin izanen du Nafarroan errendimendu handiko kirolariei laguntzeaz arduratzen den Miguel Indurain Fundazioaren laguntza-lerroan?

Iruñean, 2020ko maiatzaren 7an

Foru parlamentaria: Carlos Mena Blasco